આ બેઠકમાં પાલીકા પ્રમુખે શહેરમાં સ્વચ્છતા જળવાય તે માટે હોટલ એસોસિએશનને સહયોગ કરવા માટે અપીલ કરી હતી અને તે માટે દરેક હોટલ અને રેસ્ટોરન્ટને જાહેરમાં એઠવાડ કે સૂકો કચરો નહી ફેંકવાની તાકીદ કરવામાં આવી હતી. જો જાહેરમાં એઠવાડ કે કચરો ફેંકવામાં આવશે તો હોટલ-રેસ્ટોરન્ટનું ખાણીપીણીનું લાયસન્સ રદ કરવા માટે કલેક્ટરને ભલામણ કરવાની અને ગુમાસ્તાધારાનું લાયસન્સ રદ કરવાની ચીમકી આપી હતી.તેમ છતાં પાલીકાની સૂચનાનો અમલ નહી કરવામાં આવે તો શિક્ષાત્મક પગલા રૂપે દંડનીય કાર્યવાહી કરવાની પણ તાકીદ કરવામાં આવી હતી.ત્યારબાદ દરેક હોટલ-રેસ્ટોરન્ટ માલિકને લેખિત નોટીસ પાઠવીને નોટીસનો અમલ કરવા આદેશ કરાયો હતો. આ ઉપરાંત દરેક હોટલ પરથી સૂકો અને ભીનો કચરો દૈનિક ધોરણે એકઠો કરવા માટે એક એજન્સીને કામગીરી સોંપીને જે તે હોટલ પરથી લઈ જવાનું આયોજન કરાયુ છે.